29/12/2020 | Administración LocalMunicipal
Oroso
Aprobación do regulamento do Consello escolar municipal do Concello de Oroso

ANUNCIO. EXP.2020/G013/000001. APROBACIÓN DO REGULAMENTO DO CONSELLO ESCOLAR MUNICIPAL DO CONCELLO DE OROSO LOGO DE VER que con data de 24/09/2020 o Pleno da Corporación procedeu a aprobar inicialmente o Regulamento do Consello Escolar Municipal do Concello de Oroso e que o mesmo foi exposto ao público mediante a publicación de anuncio no BOP nº 167 do 6/10/2020 por prazo de 30 días durante os cales calquera interesado puido proceder a presentar cantas alegacións estimaba oportunas. LOGO DE VER que o Pleno da Corporación en sesión extraordinaria do 22/12/2020 procedeu a desestimar as alegacións presentadas e a aprobar definitivamente o Regulamento do Consello Escolar Municipal, sendo necesario a súa publicación facendo saber que Contra este acordo definitivo, poderán os interesados interpoñer directamente recurso contencioso-administrativo ante a Xurisdición Contencioso-Administrativa da Provincia da Coruña, no prazo de dous meses contados a partir do día seguinte ao da súa publicación e o texto íntegro do regulamento no Boletín Oficial da Coruña. REGULAMENTO DO CONSELLO ESCOLAR MUNICIPAL DE OROSO. EXPOSICIÓN DE MOTIVOS. O artigo 27 da Constitución Española recoñece no marco do dereito á educación a obriga de que os poderes públicos garantan o dereito de todos e todas a educación, mediante a programación xeral da ensinanza, coa participación efectiva de todos os sectores afectados. Igualmente recoñécese que os poderes públicos axudarán aos centros docentes que reúnan os requisitos que a lei estableza. Deste xeito a Carta Magna está a recoñecer a participación como un valor fundamental na organización do sistema escolar en todos os niveis, desde os centros docentes ata o ámbito do Estado, e este valor é a única vía que permite resolver problemas e buscar solucións a partir do contraste de opinións, do diálogo e do consenso. Por iso é fundamentar educar no exercicio da participación e esta soamente se aprende se efectivamente se practica. Neste contexto, os consellos escolares son a garantía de que calquera persoa pode exercer o seu dereito de participar no sistema educativo sen mais requisito que a súa propia opción voluntaria e sempre que sexa elixido ou designado polo sector que representa. Os consellos escolares municipais como instrumento de participación dentro do sistema escolar, pretenden contribuír á corrección de desigualdades socioculturais, conseguir un ensino mais eficaz e de mais calidade e cohesionar o tecido escolar implicando e comprometendo aos grupos e ás persoas que participen. Oroso quere ser un municipio educador, que viva a educación como un referente básico para a formación da conciencia cívica. Un instrumento determinante para conseguir estes obxectivos é o Consello Escolar Municipal, onde conflúe toda a comunidade educativa e os diversos sectores da sociedade local. No Consello Escolar Municipal atópase toda a comunidade educativa: mestres, alumnos, nais e pais, representantes de asociacións e responsables políticos da localidade entre outros. O artigo 15 da Lei 3/1986, de 18 de decembro, de consellos escolares de Galicia, establece que os Consellos Escolares Municipais son os organismos de consulta e participación dos sectores afectados na programación da ensinanza non universitaria no ámbito municipal, fixando a obriga de que aqueles municipios que dispoñan a lo menos dun colexio de EXB (actualmente correspondente con Primaria) de constituír o Consello Escolar Municipal podendo ser creado a iniciativa do Concello en aqueles municipios que carezan de colexio ou centro público de nivel obrigatorio. A Disposición Adicional Décimo quinta da Lei Orgánica 2/2006, de 3 de maio, de educación establece que as Administracións educativas poderán establecer procedementos e instrumentos para favorecer e estimular a xestión conxunta coas Administracións locais e a colaboración entre centros educativos e Administracións Públicas. Finalmente o artigo 17.2 da Lei 3/1886, de 18 de decembro sinala que os Concellos poderán tomar a iniciativa da constitución dos seus respectivos Consellos Escolares Municipais, fixando as normas regulamentarias de procedemento e comunicando á Consellería de Educación o acordo municipal adoptado. De conformidade co disposto pola Lei Orgánica 2/2006, de 3 de maio, de educación, a Lei 3/1986, de 18 de decembro, de consellos escolares de Galicia e o Decreto da Xunta de Galicia 44/1988, do 11 de febreiro, polo que se regulan o Consello Escolar de Galicia e mais os consellos escolares territoriais e municipais, así como as demais normas que sexan de aplicación, regúlase o Consello Escolar Municipal de Oroso consonte co seguinte regulamento: Artigo 1. Natureza O Consello Escolar Municipal de Oroso (CEMO) é o órgano de consulta e participación dos sectores afectados na programación do ensino non universitario e na planificación dos centros escolares no ámbito municipal. Artigo 2. Finalidade O CEMO configúrase como un organismo de asesoramento, consulta, proposta e participación sobre o ensino non universitario no ámbito territorial do municipio. Artigo 3. Competencias 1. O CEMO será consultado pola Administración educativa e polo Concello sobre as cuestións relacionadas co ensino non universitario no ámbito municipal.2. En atención ao seu carácter esencialmente participativo e á finalidade prevista no artigo 1 anterior, a actuación do CEMO referirase á consulta non vinculante sobre as seguintes cuestións: a) Convenios e acordos de colaboración coa Consellería de Educación e Ordenación Universitaria ou calquera outra Administración pública que afecten ao ensino dentro do ámbito municipal. b) Actuacións e normas municipais que afecten aos sevizos educativos complementarios e extraescolares con incidencia no funcionamento dos centros docentes, como o transporte escolar, os comedores e os servizos de limpeza e conservación. c) Actuacións e normas municipais que afecten ou favorezan a ocupación real das prazas escolares, coa finalidade de mellorar o rendemento educativo e, se é o caso, facer efectiva a obrigatoriedade do ensino. d) Emprazamento de novos centros docentes dentro da demarcación municipal e) Prioridade nos programas e actuacións municipais que afecten á conservación, vixilancia e mantemento adecuado dos centros docentes. f) Fomento das actividades tendentes a mellor a calidade educativa, especialmente no que respecta á adaptación da programación ao medio e á consecución dunha escola democrática, libre e non discriminatoria. g) Competencias educativas que afecten ao ensino non universitario e que a lexislación outorgue aos municipios. h) A programación de investimentos en materia educativa. i) Calquera outro asunto que pola súa importancia para a vida escolar do Concello lle sexa consultado.3. O CEMO elaborará un informe-memoria anual sobre a situación educativa no seu ámbito territorial. Este informe será dirixido ao concello, á Delegación Provincial da Consellería competente en materia de educación ao Consello Escolar Territorial correspondente, de habelo, e de non existir ao Consello Escolar de Galicia.4. O CEMO poderá elevar á Administración educativa ou ao Concello informes ou propostas para o mellor funcionamento do sistema educativo.5. O CEMO poderá requirirlles á Administración educativa e ao Concello a información e o asesoramento técnico que precise para o desenvolvemento das súas funcións. Artigo 4. Composición 1. De acordo co disposto no artigo 16, apartado b) da Lei 3/1986 e do artigo 30 do Decreto 44/1988 dos Consellos Escolares de Galicia, o Consello Escolar Municipal de Oroso estará composto polos seguintes membros: 1.1. O alcalde ou membro da Corporación en que delegue, que será o presidente.1.2. Sete profesores dos niveis educativos correspondentes ó ámbito do ensino non universitario de Galicia, propostos por sindicatos ou asociacións profesionais, en proporción ás representacións obtidas no municipio nas eleccións sindicais respectivas, no sector docente: 1.2.1. Cinco do ensino público.1.2.2. Dous do ensino privado. Se no municipio non existe centros privados, o número de profesores representantes dese ensino pasará a incrementa-lo número de representantes do ensino público polo que este será de sete.1.3. Catro pais de alumnos propostos polas federacións de asociacións de pais de alumnos.1.4. Tres alumnos elixidos polos representantes dos alumnos nos Consellos Escolares dos centro existentes no municipio.1.5. Sete membros elixidos segundo o que dispoña a Corporación municipal, de acordo co establecido no artigo 16.1. b) da Lei 3/1986, do 18 de decembro, entre directores dos centros públicos de educación infantil e primaria da localidade, directores dos centros públicos de educación secundaria da localidade, titulares de centros privados ou concertados no caso de existiren, sindicatos con máis representación na localidade, asociacións de empresarios e/ou comerciantes da localidade, movementos de renovación pedagóxica con presenza na comarca, especialistas en temas educativos, e asociacións de veciños da localidade.2. Consonte dispón o artigo 16.2 da Lei 3/1986, do 18 de decembro, e mais o artigo 40 do Decreto 44/1988, do 11 de febreiro, a Administración educativa estará representada no CEMO pola persoa funcionaria que designe para o efecto o órgano competente da Consellería de Educación e Ordenación Universitaria da Xunta de Galicia.3.-O Secretario ou Secretaria será nomeado polo Presidente entre os membros que compoñan o CEMO. Artigo 5. Duración do mandato e renovación dos membros 1. O mandato dos membros do Consello é de catro anos e coincidirá co da Corporación municipal, podendo ser reelexidos. O primeiro mandato durará ata a disolución da Corporación Municipal quedando os seus membros en funcións ata o nomeamento duns novos membros.2. Os membros do Consello perderán a súa condición durante o mandato se cesan na cualidade na que foron elixidos. De se produciren vacantes, estas cubriranse de acordo co que prevé este regulamento para o nomeamento do membro respectivo e o novo vogal serao polo tempo que lle resta ao Consello para cumprir o mandato.3. Sen prexuízo do anterior, os vogais que sexan designados en representación das organizacións sindicais, empresariais, federación de pais e nais de alumnos e alumnas, serán ratificados ou substituídos polas instancias que os propuxeron cando teñan lugar eleccións aos órganos reitores daquelas asociacións. O prazo para comunicarlle ao Consello esa ratificación ou substitución é de dous meses contados desde as eleccións aludidas. No caso de non recibir a comunicación nese período, o vogal enténdese ratificado no cargo. Artigo 6. Organización O Consello Escolar Municipal de Oroso reunirase en Pleno e en Comisións de Traballo, que serán creadas de xeito provisional ou permanente polo Pleno do CEMO para tratar asuntos específicos. Artigo 7. O Pleno do Consello 1. O Pleno é o órgano superior do CEMO e estará integrado polos membros que se mencionan no artigo 4. O Pleno reunirase en sesión ordinaria con periodicidade trimestral: unha das sesións terá lugar ao inicio do curso escolar e outra ao seu remate. Tamén se reunirá en sesión extraordinaria cando o decida o presidente ou o solicite a terceira parte dos seus membros.2.-As sesións do Pleno serán convocadas polo presidente, polo menos cunha antelación de tres días. A convocatoria conterá a orde do día da sesión e achegáselle o borrador da acta da sesión anterior. A orde do día será elaborada polo presidente, tendo en conta as propostas da Comisión Permanente e será notificada a todos os membros por calquera medio que permita deixar constancia da súa recepción.3.-As sesións terán lugar en primeira convocatoria cando concorra mais da metade dos membros que legalmente compoñen o Consello; e, en segunda convocatoria, media hora mais tarde, se concorren polo mesos a súa terceira parte. Requírese, en todo caso, a presenza do presidente e do secretario ou dos que legalmente os substitúan.4.-Os acordos adoptaranse por maioría simple. En caso de empate, terá lugar unha segunda votación e, de reproducirse o empate, decidirá o voto de calidade do presidente. O voto é persoal e indelegable.5.-Os membros do Consello terán dereito a examinar, desde o momento da convocatoria da correspondente sesión, a documentación dos asuntos que integran a orde do día e obter copia dela. Tamén teñen o dereito a obter copia das actas das sesións da Comisión Permanente e das comisións de traballo se o solicitan expresamente.6.-De cada sesión, tanto ordinaria como extraordinaria, redactarse a correspondente acta, que se transcribirá despois da súa aprobación no libro correspondente, co selo do CEMO e a sinatura do presidente e do secretario. Serán competencias do Pleno do CEMO: -Establecer as liñas xerais de actuación do Consello para cada curso escolar. -Elaborar, debater e aprobar os ditames, informes e propostas que expresen a vontade do Consello. -Ratificar aos presidentes de cada unha das Comisións de Traballo -Aprobar, se é o caso, a creación de Comisións de Traballo, a súa composición e demais extremos. -Aprobar a memoria anual de actuación do CEMO -Aprobar o informe anual sobre a situación do ensino non universitario no municipio Artigo 8.-As comisións de Traballo 1.-O Pleno do Consello poderá poderá acordar a creación de comisións de traballo provisionais ou permanentes que terán por finalidade a elaboración, estudo e ditame dos asuntos que sexan competencia do Pleno.2.-O acordo de constitución deberá sinalar a función específica da comisión, as normas básicas de funcionamento e a súa composición, designar ao seu presidente e, se é o caso, establecer o prazo máximo de duración da comisión. En todo caso, estarán compostas, como mínimo, por un presidente, un secretario e tres vogais.4.-As Comisións de Traballo poderán incorporar ás súas reunións a persoas de recoñecido prestixio no tema obxecto de estudo ou asesores na materia. Estes expertos poderán participar nas sesións con voz, pero sen voto.5.-As Comisións de traballo elevarán as súas conclusións e propostas ao pleno do CEMO Artigo 9.-A presidencia. A presidencia do CEMO terá as seguintes funcións: 1.-Ostentar a representación oficial do CEMO.2.-Convocar e presidir as sesións e moderar os debates do Pleno.3.-Autorizar coa súa sinatura os acordo do Pleno do CEMO así como a sinatura de calquera outro acto, convenio ou acordo alcanzado polo CEMO debendo en todo caso dar conta ao Pleno. Artigo 10. A vicepresidencia 1.-A vicepresidencia do CEMO recaerá na persoa que resulte elixida de entre os membros de dereito do Consello.2.-As súas funcións son: a) Substituír ao presidente no caso de ausencia, vacante ou enfermidade. b) Desempeñar as tarefas que lle sexan encomendadas polo Presidente. Artigo 11.-O Secretario. O Secretario ou Secretaria será nomeado polo Presidente entre os membros que compoñan o CEMO. Serán funcións do/a secretario/a: a) Citar as sesións do Pleno do CEMO que convoque o presidente, segunda a orde do día que prepare a presidencia. b) Redactar as actas das sesións do Pleno e das comisións de traballo, que serán aprobadas na seguinte reunión. c) Certificar os acordos adoptados polo Pleno e as comisións de traballo do Cemo. d) Custodiar as actas. e) Calquera outra tarefa, relativa ás funcións xenéricas de secretaría que lle encomende o CEMO. Artigo 12.-Carácter no retribuído das sesións e cargos. Todos os cargos e membros do CEMO desenvolverán as súas funcións con carácter gratuíto, non podendo recibir contraprestación algunha nin polo desenvolvemento dos seus cargos, nin pola asistencia a órganos colexiados, nin a reunións ou eventos nos que actúen ou acudan en representación do CEMO. Artigo 13.-Medios materiais: O Concello de Oroso, na medidas das posibilidades, garantirá a existencia de medios técnicos, materiais e persoais para o desenvolvemento e actuación dos distintos órganos do CEMO e colaborará activamente con este no desempeño das súas funcións. Artigo 14. Coordinación na designación de candidatos A designación de candidatos para membros do CEMO será requirida pola Xunta Electoral (constituída de acordo co disposto no artigo 32 do Decreto 44/1988, do 11 de febreiro) a cada entidade, colectivo ou organismo, coa finalidade de coordinar, en termos de tempo e forma, o procedemento. A citada Xunta Electoral queda facultada para interpretar e aclarar todas as cuestións que se susciten sobre o proceso de eleccións (quen posúe a condición de elector ou elixible, procedemento de elección, designación ou proposta, etc.). Disposición adicional primeira No non contemplado no presente regulamento o CEMO rexerase polo disposto nas normas legais e regulamentarias en vigor, nomeadamente as seguintes: -Lei orgánica 2/2006, do 3 de maio, de educación (LOE), e disposicións de desenvolvemento da mesma. -Lei 3/1986, do 18 de decembro, de consellos escolares de Galicia (LCEG) -Decreto 44/1988, do 11 de febreiro, polo que se regulan o Consello Escolar de Galicia e mais os consellos escolares territoriais e municipais, en desenvolvemento da Lei 3/1986, do 18 de decembro, de consellos escolares de Galicia. -Regulamento de réxime interno do Consello Escolar de Galicia, aprobado por Decreto 87/1992, do 26 de marzo. Disposición derrogatoria única Quedan derrogadas calquera normas municipais que se opoñan ao disposto neste regulamento. Disposición derradeira O presente regulamento entrará en vigor despois de transcorrer o prazo a que se refire o artigo 70.2, en relación co 65, ambos os dous da Lei 7/1985, do 2 de abril, reguladora das bases do réxime local contado a partir da publicación íntegra do seu texto no Boletín Oficial da Provincia (BOP).” O que se publica a efectos de xeral coñecemento. En Oroso a 22 de decembro de 2020. O Alcalde. Osvaldo Ramon Lambourne Sanchez Manjavacas.